  Майя Бывальцева Удмуртиысь куинез гурт возёсъёс – Вавож ёросысь «Жуё-Можга», Можга ёросысь «Родина» но «Держава» - кизёнзэс йылпумъямзы сярысь веразы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Сюбегатон ужрадъёс гурт возёс ужъёсты нуон вылын ӧз шӧдӥське – ваньбур поттӥсьёс чаклам радлыкъя ужзэс азьланьто. <…> Будосъёслэсь ӟечлыксэс будэтон понна вань луонлыкъёс кылдытэмын, 1-тӥ куартолэзьлы гурт возёсъёслы 660 миллион 500 сюрс манет кун юрттэт сётэмын, со 2020-тӥ арлы чаклам вань субсидиослэн 16 процентэз Удмуртиысь гурт возёсъя но сиён-юонъя министерстволэн пресс-службаезКизён ужъёс чырмыт мыно Вавож, Можга, Алнаш, Грак но Сарапул ёросъёсын, отын ӝынезлэсь троссэ чаклам ужъёссэс быдэстӥзы ни. 6-тӥ куартолэзьлы валэс юосты 131,7 сюрс гектар вылэ кизизы, чаклам ужъёс 30 процентлы быдэстэмын. Оглом туэ 402,3 сюрс гектар музъемъёсты кизьыны кулэ. Вазь вуись тысё, тысё но пуртэсо юосты 107,8 гектар вылэ кизизы яке чакламлэсь 38 процентсэ (кылем арын та дырлы 30 процент вал), пульдостурын – 3,1 сюрс гектар яке 26 процент (миым 10 процент), етӥн – 523 гектар яке 12 процентсэ (4 процент), одӥг аръем турынъёс – 6,6 сюрс яке 10 процентсэ (7 процент), трос аръем турынъёс – 13,4 гектар яке 21 процентсэ (17 процент). Озьы ик элькунын картофка мерттыны, бакча сиёнъёсты но кукуруза кизьыны кутскизы. Со дыре ик трос аръем турынъёсты усыяло, мускытэз ӝегатон ужъёс нуо, толйись юос но трос аръем турынъёс вылэ минерал ватсэтъёс пазяло.  Тодэ вайытом, Удмуртиысь гурт возёсъя министерство картофка но бакча сиёнъёсты будэтонэз азинтонъя учкетэз (концепциез) кылдытон борды кутскиз. Тегъёс: Можга Вавож Удмуртия гуртвозёс кизён гуртвозёсъяминистерство  